google/wiki40b huggingface dataset:
Lasse Brandeby

Biografi

Brandeby tok eksamen ved journalisthøyskolen og arbeidet som journalist på Radio Sjuhärad. På 1960-tallet spilte han saksofon i popbandet High Notes. Han debuterte som skuespiller i Nationalteatern i Göteborg i begynnelsen av 1980-tallet.
Lasse Brandeby var mest kjent for rollen som Kurt Olsson, den «himla käcka» mannen med 60-tallsfrisyren og rutete jakke. Figuren Kurt Olsson ble født i lokalradioen 1979 men ble kjent gjennom TV-serien Kurt Olssons Television 1987. Kurt kom tilbake i TV med Fådda blommor, Kurt Olssons Sommartelevision og Kurt Olssons julkalender, alltid sammen med sin hunsede assistent Arne, spilt av Hans Wiktorsson, og Damorkestern med Gudrun på triangel. Brandeby spilte også Kurt Olsson på scenen, blant annet i en bejublet krogshow på Trägårn i Göteborg med Siw Malmkvist.
Brandeby medvirket også i en rekke andre sammenhenger. Han spilte farse hos Hagge Geigert på Lisebergsteatern, lystspill med Eva Rydberg på Fredriksdalsteatern og revy med Kent Andersson på Teater Aftonstjärnan. Han spilte Njegus i operetten Den glade enke i Malmö, manageren i musikalen I hetaste laget på Cirkus i Stockholm og Orgon i klassikeren Tartuffe på Gunnebo Slott. En annen folkekjær Brandeby-figur var Rolf Allan Mjunstedt i TV-serien Rena rama Rolf som ble sendt på 1990-tallet. Han medvirket også i underholdningsprogrammet Let's Dance på svensk TV4 i 2007, der han opptrådte med Ann Lähdet. Seinere i 2007 ble Brandeby rammet av en veldig alvorlig lungebetennelse og også i mars 2008 kom hans helse i fokus, da han ble rammet av hjerneblødning i forbindelse med en revyforestilling.
Fjellhornugle

Utbredelse og habitat

Den finnes i Den demokratiske republikken Kongo, Etiopia, Kenya, Rwanda, og Uganda.
Asa Eldridge

Mer om Eldridge

Nyere forskning har avdekket mange flere detaljer om Asa Eldridge karriere, inkludert en tidligere rekord, satt på en reise to tiår før hans mer berømte prestasjon med klipperen «Red Jacket». Den første rekorden kom i 1833 med skipet «America» som Eldridge tok fra Boston til Calcutta i løpet av 89 dager, en rekord som forble ubeseiret i de neste to tiårene, og da bare med mindre av en av en ny generasjonen av klipperskip. Den nye forskningen identifiserte også  en rekke andre fartøy som Eldridge hadde ført i løpet av sin karriere som tidligere ikke har vært forbundet med ham. Disse omfatter tre seilskutene at han tok til det [[Fjerne Østen{]] i 1830-årene, en annen.  at han seilte i "cotton  triangle" i begynnelsen av 1840-årene; en annen Dramatic Liner, i tillegg til Roscius lang forbundet med ham; og to tidlige transatlantiske dampskip. Eldridge har nær tilknytning til den første av de dampskip ser ut til å ha vært den omstendighet at introduserte ham til Cornelius Vanderbilt, og i sin tur til sin stilling som sjef for North Star.
Sinini

Sinini er en elv i det sørvestlige Tanzania. Den renner gjennom regionen Mbeya.
Zulia

Geografi

Maracaibosjøen ligger i Zulia. Maracaibo-bassenget inneholder reserver av olje og gass.
Ei lang grense i et tynt befolket område skiller Venezuela fra Colombia. På grensa i nord ligger Perijá-fjellkjeden og lengst i nord Guajira-halvøya på colombiansk side av grensa. I sør grenser Zulia mot Táchira og Mérida. I vest finns en del delstater mot Zulia, fra nord til sør: Falcón, Lara og Trujillo.
Da en ekspedisjon ledet av Alonso de Ojeda og Amerigo Vespucci i 1499 seilte inn i Maracaibosjøen fant de at innbyggerne bodde i samfunn av hus som var bygd på pilarer i sjøen, noe som minnet dem om Venezia. De kalte derfor området Lille Venezia, som er opphavet til navnet Venezuela.
Skotselv

Historie

Stedsnavnet Skotselv kommer av gårdsnavnet Skott som betyr «gård som ligger ved en fremspringende høyde». Vannsaga ble tatt i bruk på Ulleland gård i Skotselv ca. år 1528, og sagbruksvirksomhet ble en viktig næringsvei.
Den første store industribedriften på Eiker var Hassel Jernværk i Skotselv. Jernverket ble etablert i 1649 og var basert på jernmalm fra en nærliggende gruve, Hassel gruve. Hassel jernverk var den gang et av de største jernverk i Norge. I 1757 ble Skotselv skole opprettet som bruksskole under Hassel Jernverk. Det mest kjente produktet fra verket et «Hasselovnene». Produksjonen ved verket ble ned lagt i 1854 etter mange år med underskudd.
Skotselv Cellullosefabrikk ble startet i 1888, og var i mange år en av de største arbeidsplassene på Eiker.
De siste årene har Skotselv vært inne i en stedsutviklingsprosess, og sentrum er i ferd med å rustes opp. Snart blir det byggeklare tomter i Skotselv.
En siste sjanse

Handling

Bakgrunnen for handlingen er at Marve Fleksnes har dødd i en ulykke på Nøttefjord camping og deretter havnet ved Perleporten. Her vil han gjerne inn, men St. Peter ønsker å granske hans liv på jorden først.
Episoden begynner med at Marve forsøker å ta seg over Perleporten ved å bruke vingene han har fått, men han blir brutalt stanset av St. Peter. Han forteller ham så at de to har møttes en gang tidligere – på jorden. St. Peter begynner så å fortelle om en biltur på en smal landevei der Fleksnes møtte en eldre herre i en Jaguar. Begge nektet å rygge og det hele utartet seg til en krangel der begge stod knallhardt på sitt. Etter denne historien viser St. Peter et lite utdrag fra tiden på Nøttefjord camping - like før Fleksnes døde.
Etter dette får Marve sin endelige dom fra St. Peter: Han er fortapt og får ikke komme inn Perleporten. I et siste desperate forsøk prøver han å skyte seg over porten i kanon. Det hele mislykkes og isteden treffer han porten og besvimer. Når han omtåket våkner opp ser han til sitt sjokk at han er på campingplassen hvor han "døde". Både "Modern" og flere av gjestene står rundt ham mens han omsider kommer til hektene. Hans personlighet er tilsynelatende endret og han mener selv at han har fått en ny sjanse av St. Peter. Etter å ha gratulert brudeparet blir han sittende alene å filosofere over livet sitt og hvorfor det har blitt slik det har blitt. Etter en del grubling og selvransakelse får han et fornyet syn på livet.
Munkedalsbroen

Munkedalsbroen ble ferdigstilt i 2007 og åpnet for trafikk i 2008. Den går over Ørekilselven ved Munkedal i Bohuslän.

Munkedalsbroen

Vägverket i Sverige var byggherren og NCC var entreprenør for den nye broen.
Broen er omtrent like lang som den gamle, omtrent 494 m. Den er 55 m høy og 23 m bred, med to kjørefelt i hver retning. Den har en spennvidde på rundt 125 m. 
Broen er en buebro, hvor selve brobanen hviler oppå selve buen. Namnet er Munkedalsbroen. I planleggings- og byggetiden  varnavnet var Ørekilsbroen.
NCC fikk oppdraget på grunn av den byggetekniske løsningen. Den gikk ut å bygge de to buehalvdelene etter to ulike metoder.
Den ene buehalvparten ble bygget etter «fritt frambygg»-metoden, og den andre ved hjelp av midlertidige pilarer som støttet opp under buen. Det ble bygd hjelpetårn som støttet opp den ene buehalvparten, slik som ved byggingen av Svinesundbroen.
Broen var ferdig i 2007, men ble ikke åpnet for trafikk før i juni 2008.
Byggingen av denne broen er et ledd i utbyggingen av veistrekningen til 4-felts motorvei fra Oslo til Göteborg. 
Denne veistrekningen er særlig belastet og det var ofte lange køer i sommerhalvåret. Den nye broen bidrar til at bilistene sparer opptil 20 minutter i kjøretid.

Ørekilsbroen

Den gamle broen er ca. 500 m lang og ca. 30 m høy. Her gikk E6 fram til 2008, da den nye broen ble åpnet.
Afam kraftverk

Afam kraftverk er et varmekraftverk i Nigeria. Det har en installert produksjonskapasitet på drøye 500 MW. Operatør er Shell. Brenselkilden er naturgass eller fyringsolje, og ustabile forsyninger fører til at reell utnyttet effekt bare er om lag 400 MW. I august 2009 var produksjonseffekten på 445 MW.
Theravāda

Utbredelse

Theravada spredte seg fra Sri Lanka til hovedsakelig Thailand, Burma, Laos og Kambodsja. Siden begynnelsen av 1980-tallet har også Theravada fått fotfeste i Vesten med flere klostre og vestlige munker og nonner.

Skrifter

Buddhas lære ble skrevet ned ca. 100 år f. kr på Sri Lanka. Fram til dette ble Buddhas lære memorert og overført muntlig, samtidig som det også har vært en ubrutt linje av munker og lekfolk som har praktisert hans lære og dermed også bevart veien til oppvåkning praktisk og ikke bare som en teoretisk filosofi. Denne linjen går også helt fram til i dag. Denne samlingen av tekster kalles Tipitaka og er skrevet på språket pali som er et utdødd språk som likner på sanskrit. Disse tekstene spredte seg videre til andre land og ble oversatt til bl. a. tibetansk og kinesisk. Selv om tekstene spredte seg langt har likevel tekstene blitt bevart mer eller mindre som den gang de ble nedskrevet, da tekstene i store trekk ikke fraviker fra hverandre. Store deler av Tipitaka er oversatt til engelsk og tysk og det finnes også noe på norsk.
Rødenes prestegård

Rødenes prestegård ligger like vest for parkeringsplassen vest for Rødenes kirke.
Våningshuset er et laftehus oppført rundt 1800. Det har stående utvendig panel og saltak. Fra 1910 ble det stilmessige uttrykket endret mer mot sveitser, og i 1963 ble en bryggerhusfløy på nordsiden revet. Huset er rehabilitert en rekke ganger, senest i 2008–2014.
Våningshuset og et stabbur fra 1918 er fredet. Prestegårdshagen er på rundt seks mål.
Opplysningsvesenets fond meldte i 2017 at prestegården var til leie.
Polonese

Polonese (av fransk for «polsk», polonais) er en sakte dans i ¾-takt av polsk opphav.
Før Frédéric Chopin hadde polonesen en rytme nær den svenske sekstendedelspolkaen, med hvilken den har felles opprinnelse. Fra Chopin ble polonesen utviklet i en høytidelig stil, og ble en populær form for klassisk musikk i flere land.
Polonesen er den første dansen ved studniówka, den polske feiringen av artium, hundre dager før eksamen. Et kjent eksempel på en polonese er Chopins Heltepolonese i Ass-dur, op. 53, som skulle forestille hans drøm om et seierrikt, mektig Polen – den gang ikke engang et eget land. Da tyske styrker invaderte Polen i begynnelsen av den annen verdenskrig, spilte den polske radioen ustanselig denne polonesen.
Sputnik 4

Sputnik 4 er et musikkalbum med Sputnik, utgitt i 1988.
22 (film)

Handling

Filmen handler om en saksemorder som herjer i Oslo. De siste 5 månedene er 5 kvinner drept og alle drapene skjer på den 22. dagen i måneden. Politiet står fullstendig maktesløse og når det igjen begynner å nærme seg den 22. frykter de flere nye drap. Vi møter en vennegjeng som holder til i Oslo sentrum. Det gjør også morderen som nå er på jakt etter nye ofre.
Kokegrop

Kokegroper er groper med et kullag dekket av skjørbrent stein. Dette har vist seg å være en av de vanligste strukturene som blir funnet ved arkeologiske undersøkelser og et stort antall er undersøkt i forbindelse med undersøkelser i Øst-Norge.
Kokegroper er som fenomen kjent og utbredt i større deler av Nord- og Sentraleuropa. I Norge kan de fleste kokegropene dateres til romertid eller folkevandringstid, det vil si fra 0–600 e.Kr. Enkelte er også datert til førromersk jernalder (500 f.Kr.–0) og yngre bronsealder (ca. 1000 f.Kr.–0) I sjeldne tilfeller forekommer også dateringer fra steinalder og fra vikingtid. I Sør-Skandinavia og på kontinentet ligger tyngdepunktet for dateringene noe tidligere.
Kokegroper varierer i form og størrelse. Dette er muligens et resultat av ulik bruk. De kan være runde, ovale eller rektangulære. I størrelse varierer de fra ca. 1m i diameter til ca. 3m. Hovedpoenget med å legge stein i et bål i ei grop, er å magasinere varme. Når steinene er gjennomvarme, kan man legge på mat innpakket i blader, og lukke gropa med torv. Kokegroper kjennetegnes derfor av tydelige lag med kull samt mengder med skjørbrente stein, også kalt kokstein. Denne matlagingsteknikken er kjent i mange kulturer over hele verden. Kokegropene kan ligge i større samlinger, enkeltvis, eller i mindre grupper.
Større felter med kokegroper kan tolkes som spesielle samlingsplasser, tingsteder eller kultplasser. En teori er at dette ikke dreier seg om vanlige hverdagslige måltider, men at måltidene som ble tilberedt i gropene var knyttet til spesielle fester eller kultiske handlinger.
Riksmøte

Riksmøte er i historisk sammenheng møter som ble holdt av et lands adel og representanter for stendene. Slike møter ble holdt i middelalderen. I Norge har riksmøter vært holdt i Oslo/Kristiania, Bergen og Bud (i Møre og Romsdal), men i Bud har møtet bare vært en gang.
Markmygg

En gammel gruppe

Underfamilien markmygg er en relativt liten gruppe, med omtrent 250 kjente, nålevende arter, men gruppen ser ut til å ha vært mye større i tidligere tidsperioder. Fossiler fra Tertiær-perioden (65 til 2 millioner år før nåtid) viser at Pleciinae var en av de mest artsrike insektgruppene.  De fleste fossile artene tilhører slekten Plecia, som i dag bare finnes i varme klimasoner. Når disse fossilene blir funnet i kalde klimasoner indikerer de et det har vært varmere klima i tidligere perioder.
Sør-Italia

Sør-Italia, på italiensk referert til som Italia meridionale, Meridione, Bassa Italia, Sud Italia, Suditalia eller bare Sud, er den sørligste delen av den italienske halvøya i Italia. Området omfatter de seks regionene Abruzzo, Basilicata, Calabria, Campania, Molise og Puglia, som tilsvarer regiongruppe Sør på NUTS 1-nivå og som også utgjør valgkretsen Sør-Italia ved valg til Europaparlamentet. Sammen med øyene Sardinia og Sicilia, Italia insulare, utgjør Sør-Italia Mezzogiorno. Det meste av Sør-Italia tilhørte det historiske Kongedømmet Napoli. Napoli er den største byen i Sør-Italia. Andre større byer er Bari, Taranto, Reggio Calabria, Foggia, Salerno, Giugliano in Campania, Pescara og Andria.
Sør-Italia har lenge vært mindre økonomisk utviklet enn Nord-Italia og landsdelen har vært preget av fattigdom og utvandring. Landsdelen, inkludert Sicilia og Sardinia, har svakere økonomi, høyere arbeidsledighet og mer fattigdom enn Nord-Italia. I 1950 ble Cassa per il Mezzogiorno opprettet for å skape utvikling gjennom offentlige prosjekter og infrastrukturtiltak i Sør-Italia og på øyene. Denne statsinstitusjonen ble etterfulgt av Agenzia per la promozione e lo sviluppo del Mezzogiorno, som ble nedlagt i 1992.
Rebellion (Lies)

Priser

I mai 2007 rangerte NME sangen som nummer 29 på deres liste, «50 Greatest Indie Anthems Ever». I april 2009 havnet sangen på 380.-plass i Blenders «500 Greatest Songs Since You Were Born». I august 2009 ble sangen rangert på 69.-plass på Pitchfork Medias liste over de 500 beste sangene på 2000-tallet.

Bruk i TV

Sangen ble brukt i en episode i den femte sesongen av TV-serien Seks fot under.
Sangen skulle brukes i avslutningsscenen i den første episoden av TV-serien The Black Donnellys, men bandet nektet på grunnlag av det voldelige innholdet i serien. Istedenfor ble Snow Patrols «Open Your Eyes» brukt.
I 2006 ble sangen brukt i en reklame for Bonos Product Red-kampanje.

Video

Musikkvideoen for sangen ble spilt inn i Southwest Harbor, Maine den 29. oktober 2005.
Mobilkran

Bomtyper

Hovedskillet mellom mobilkrantypene utgjøres av bomtypen:

Fagverksbom

Fagverksbom, eller gittermast, er den opprinnelige bomtypen. Bommen består av flere elementer som settes sammen med bolter. Den er forholdsvis lett og sterk, men bomlengden kan ikke justeres. Fagverkskraner trenger en hjelpekran for montering/demontering og gir større riggekostnader. Dette var den dominerende mobilkrantypen på 1950- og 1960-tallet, men brukes sjelden i dag.
En fagverksbom benyttes ofte som forlengelse på mobilkraner med teleskopbom og monteres ofte i en slak vinkel på hovedbommen.

Teleskopbom

Teleskopbom består av flere rør, ofte firkantprofiler, inne i hverandre som dras ut og inn hydraulisk, selve konstruksjonen med rør inni rør minner om en teleskopfiskestang. Fordelen til disse bommene er at mobilkranen kan sette opp bommen selv, og monteringen/demonteringen går raskere og normalt uten hjelpekran. Ulempen til teleskopbommer er primært at bomkonstruksjonen er tyngre og at løftekapasiteten er dårligere en tilsvarende fagverkskran. Dette er kompensert med mer moderne ståltyper/bomkonstruksjoner som gjør forskjellen mindre.

Undervogn

Det andre som skiller mobilkraner er undervogna, altså kjøretøytypen krana er bygget på. Det er her to hovedtyper: belte og hjul, men det finnes andre inkl. skip/båt/lekter og jernbanevogn.

Belter

Beltedriften er maken til den som benyttes på bulldosere og gravemaskiner. Fordeler er at kranen ikke trenger støttelabber under løft, fordi beltene blir kjørt ut og sporvidden blir således økt,  og kan kjøre i ferdig rigget tilstand, gjerne med last. Beltene var tidligere mekanisk drevet av gir utenom svingkransen, men er i dag utelukkende hydraulisk drevne.

Terrengkran

Terrengkranen ble utviklet for å kompensere chassiskranens dårlige egenskaper. Disse er mindre og smidigere med som oftest kun 2 aksler, men med styring og drift på begge. Fordeler er fremkommelighet og smidighet. Ulemper er lav kapasitet og lav transporthastighet.
Det vakreste som fins

Om sangen

Sangen er en romantisk ballade der Teigen synger at uansett hva som skjer, så er du den vakreste som fins for meg. Låten er fremdeles en populær radiolåt og dukker regelmessig opp i ønskelåt-programmer som Nattønsket og Kjærlighet uten grenser. I perioden 1993–2013 var låten den 70. mest spilte på P4.
«Det vakreste som fins» kom ikke på VG-lista etter utgivelsen, men den kom imidlertid på lista i 2008 – 20 år senere. Årsaken var at sangen fikk fornyet suksess etter at Jahn Teigen framførte den under pausenummeret i Melodi Grand Prix samme år.
Teigen selv har fortalt at mange nevner denne sangen når de skal trekke fram én spesiell Teigen-låt. Men mange kaller den feilaktig «Om det skulle blåse kaldt», noe Teigen har mye moro med: «Da sier jeg, for å være litt morsom, 'Hvilken sang er det?' Og da ser du et ansikt som sier 'Hæ? Det er da din sang, det?' Da sier jeg: 'Du tenker kanskje på “Det vakreste som fins”?' Så det er litt forvirring der», sa Teigen i et intervju i 2016.
Dvergbjørk-fjellfly

Utseende

Et middelsstort (vingespenn 31 – 33 mm), middels kraftig, grått nattfly. Forvingen har et svakt markert, litt lysere nyremerke, ellers knapt noen synlige tegninger. Bakvingen er også grå, gjerne litt lysere enn forvingen. Larven er ukjent.

Levevis

Arten lever i høytliggende skogområder. Larvene lever trolig på blåbær (Vaccinium myrtillus), blokkebær (Vaccinium uliginosus) og tungras (Polygonum spp.). De voksne sommerfuglene flyr i juni – juli.

Utbredelse

Arten er utbredt nordvestlige Europa og i Canada, den ble nylig også funnet i Japan. I Norge er den kjent fra til sammen fem lokaliteter, fire i Hedmark (Våler, Engerdal, Åmot og Trysil) og én i Oppland (Vestre Slidre).
Diving With Dionysos

Diving With Dionysos er et musikkalbum med Camilla Maria Myrås, utgitt i 2004. Dette er hennes debutalbum som soloartist.
Minglanilla

Minglanilla (Bayan ng Minglanilla) er en kommune i Filippinene. Kommunen tilhører provinsen Cebu og ligger på øya av samme navn. Folkemengden var på 132 135 innbyggere ved folketellingen i 2015.
Minglanilla er del av metropolregionen Metro Cebu. En campus av University of the Visayas ligger i kommunen.
Fader Sanchez, Minglanillas første sogneprest, betraktes som byens grunnlegger, i 1858. De viktigste gater og broer ble bygd av den samme fader Sanchez sammen med en annen katolsk prest, fader Magaz.
Iaquira

Utseende

En middelsstor, kraftig, lyst grønnlig brun trebukk. Antennene er noe lengre enn kroppen. Det innerste leddet er oppsvulmet og klubbeformet, de andre leddene ganske tynne, lyse med mørk spiss. På hodet er det en bred, V-formet midtfure. Pronotum er bredere enn langt men mye smalere enn dekkvingene, med rundede sider. Dekkvingene er nesten jevnbrede, grovt og spredt punkterte.

Utbredelse

Arten er utbredt i det østlige Brasil.
Konvergens (matematikk)

Konvergens av følger i et topologisk rom

I et topologisk rom V  vil følgen  konvergere mot grenseverdien x, hvis det for hver omegn U til x gjelder at  bare inneholder endelig mange elementer fra følgen.
Elisabeth Gording Stang

Utdanning

Fra 1993 til 1994 var Stang vitenskapelig assistent ved Institutt for offentlig rett ved Universitetet i Oslo. I 1994 leverte hun avhandlingen sin om tvangsadopsjon i barnevernet, og fikk graden cand. jur. 
Stang ble dr. juris i 2007 med avhandlingen «Det er barnets sak. Barnets rettsstilling i sak om hjelpetiltak etter barnevernloven § 4-4». Avhandlingen var utgangspunkt for boken Det er barnets sak, som ble utgitt samme år.

Arbeid og verv

Etter avhandlingen fikk Stang jobb som sekretariatsleder for utvalget som evaluerte barneombudsordningen i Barne- og familiedepartementet (NOU 1995: 26), og mellom 1996 og 1997 hadde hun et fem måneders forprosjekt om hjelpetiltak i barnevernet finansiert av Norges forskningsråd (NFR) ved Institutt for offentlig rett ved UiO. Etter det fikk hun midler fra NFR til et doktorgradsprosjekt om samme tema.
Fra 2004 til 2005 var Stang sekretær for Rådet for taushetsplikt og forskning, oppnevnt av Justis- og beredskapsdepartementet (da Justis- og politidepartementet).
I 2008 ble Stang ansatt som førsteamanuensis i rettsvitenskap på barnevernutdanningen ved OsloMet (da HiOA).
Fra 2011 til 2014 hadde Stang permisjon fra undervisningsstillingen og jobbet som forsker ved Norsk institutt for forskning om oppvekst, velferd og aldring (NOVA). 
Fra 2008 til 2016 har Stang vært redaksjonsmedlem i det nordiske tidsskriftet Retfærd.
Fra 2016 har hun vært ansatt som professor ved OsloMet, hvor hun også er initiativtaker og leder for en tverrfaglig forskergruppe med fokus på barn, rettssikkerhet og sosialt arbeid.
I 2017 ble Stang valgt inn som styremedlem i stiftelsen Scheibler.
Stang er aktiv i tre forskningsgrupper ved OsloMet: Hun er medlem av forskningsgruppene Barn, familie og sosialt arbeid (BAFSA), og Barn og migrasjon (BAM), og forskningsgruppeleder for Barn, familier, rettsikkerhet og sosialt arbeid (BRA).

Nominasjoner

I 2016 ble Stang nominert av Juristforbundet til Akademikerprisen, og samme år nominerte studenter henne til Morgenbladets pris for beste foreleser.
I 2017 ble Stangs artikkel «Forslaget til ny barnevernlov. Rettighetsfesting, strukturendring og språkrevisjon» nominert til beste tidsskriftartikkel av Tidsskriftet for familierett, arverett og barnevernrettslige spørsmål (FAB).
Andromeda-trusselen

Handling

En militær satellitt faller ned i nærheten av den isolerte landsbyen Piedmont i New Mexico. Like etter dør nesten hele befolkningen av en mystisk sykdom, og bare en eldre mann og et spedbarn overlever. En ekspertgruppe blir sendt for å finne ut hva som har skjedd i landsbyen, og det blir etterhvert klart at satellitten var bærer av et ukjent, dødelig virus fra verdensrommet. De to overlevende bringes så til det topphemmelige underjordiske forskningslaboratoriet "Wildfire" i Nevadaørkenen for videre granskning. En forskergruppe på fire får i oppdrag å løse gåten rundt den dødelige mikroben som har fått kodenavnet "Adromeda".
Konflikter oppstår når forskerne oppdager at Wildfire er et laboratorium som forsker på biologiske våpen.

Popularitet og økonomi

Andromada-trusselen ble en moderat publikumsuksess i USA hvor den ble sett av 7,5 millioner, og innbrakte $12,4 millioner. Den havnet på 15-plass over de mest innbringende filmene i USA i 1971.
Produksjonskostnadene var på $6,5 millioner.

Anmelderne

Den fikk blandet mottakelse, noe som gjenspeiles i at den har fått 67 % på Rotten Tomatoes. Den amerikanske anmelderen Roger Ebert gav den 3 av 4 stjerner, mens Leonard Maltin gav den 2,5 av 4 stjerner.
VGs anmelder gav den terningkast fire og skrev: «Teknisk-vitenskapelig gyser — spennende og nifs, men troverdig om en av de gåter våre vitenskapsmenn kan få å løse».

Priser

Filmen ble nominert til Oscar i kategoriene beste klipp og beste Art Direction-Set Decoration. Den ble også nominert til en Golden Globe (beste musikk) og en Hugo Award (beste dramatiske produksjon).

Innspilling

Laboratoriet Wildfire kostet over 300 000 dollar å lage og ble beskrevet som det mest detaljerte filmsettet noen sinne. 
Filmen ble innspilt i Red Rock Canyon State Park i California og Shafter i Texas.